b'\n_START_ARTICLE_\nKarolis Jovai\xc5\xa1as\n_START_PARAGRAPH_\nKarolis Jovai\xc5\xa1as (g. 1946 m. rugpj\xc5\xab\xc4\x8dio 18 d. Raseini\xc5\xb3 rajonas) \xe2\x80\x93 teisininkas, kriminologas, teis\xc4\x97tyrininkas teoretikas, penalistas, konstitucin\xc4\x97s teis\xc4\x97s specialistas, pirmojo Lietuvos Respublikos Konstitucijos komentaro bendraautoris ir atsakingasis redaktorius, dalykini\xc5\xb3 teis\xc4\x97s \xc5\xbeurnal\xc5\xb3 redaktorius.\n_START_SECTION_\nBiografija\n_START_PARAGRAPH_\n1962 m. baig\xc4\x97 Raseini\xc5\xb3 vidurin\xc4\x99 mokykl\xc4\x85, 1972 m. \xe2\x80\x93 teis\xc4\x97s studijas Vilniaus universiteto Teis\xc4\x97s fakultete, \xc4\xafgijo teisininko kvalifikacij\xc4\x85._NEWLINE_1982 m. Visas\xc4\x85junginiame nusikalstamumo prie\xc5\xbeas\xc4\x8di\xc5\xb3 tyrimo ir prevencini\xc5\xb3 priemoni\xc5\xb3 rengimo institute (Maskva, Rusija) baig\xc4\x97 aspirant\xc5\xabr\xc4\x85, apgyn\xc4\x97 teis\xc4\x97s moksl\xc5\xb3 kandidato disertacij\xc4\x85, teis\xc4\x97s moksl\xc5\xb3 kandidatas (laipsnis Lietuvoje buvo nostrifikuotas \xc4\xaf socialini\xc5\xb3 moksl\xc5\xb3 daktaro laipsn\xc4\xaf). 1993 m. Visas\xc4\x85junginiame nusikalstamumo prie\xc5\xbeas\xc4\x8di\xc5\xb3 tyrimo ir prevencini\xc5\xb3 priemoni\xc5\xb3 rengimo institute apgyn\xc4\x97 teis\xc4\x97s moksl\xc5\xb3 daktaro disertacij\xc4\x85, teis\xc4\x97s moksl\xc5\xb3 daktaras (atitinka habilituoto daktaro laipsn\xc4\xaf)._NEWLINE_Nuo 1972 iki 1983 m. tardytojas, prokuroras, valstyb\xc4\x97s institucij\xc5\xb3 juriskonsultas. Nuo 1983 m. iki 1992 m. dirbo mokslin\xc4\xaf darb\xc4\x85 Teismo ekspertiz\xc4\x97s, Teisin\xc4\x97s informacijos departamente, nuo 1990 m. \xe2\x80\x93 Teis\xc4\x97s institute; Teis\xc4\x97s instituto Kriminologini\xc5\xb3 tyrim\xc5\xb3 skyriaus vyresnysis mokslinis bendradarbis, iki 2003 m. rugs\xc4\x97jo m\xc4\x97n. Teis\xc4\x97s instituto \xc5\xbeurnalo \xe2\x80\x9eTeis\xc4\x97s problemos" vyriausiasis redaktorius. Specializuoto teis\xc4\x97s \xc5\xbeurnalo \xe2\x80\x9eVerslo ir komercin\xc4\x97 teis\xc4\x97" vyriausiasis redaktorius._NEWLINE_\xc4\xaevairi\xc5\xb3 teis\xc4\x97k\xc5\xabros bei kriminologini\xc5\xb3 tyrim\xc5\xb3 bei darbo grupi\xc5\xb3 narys. Nuo 2006 m. lapkri\xc4\x8dio 10 d. darbo grup\xc4\x97s teis\xc4\x97s akt\xc5\xb3 ir j\xc5\xb3 projekt\xc5\xb3 antikorupcinio bei kriminologinio vertinimo sistemai tobulinti ir jos veiksmingumui didinti narys, nuo 2000 m. kovo 22 d. darbo grup\xc4\x97s Baud\xc5\xbeiamojo kodekso projektui tobulinti narys'